দিল্লির নতুন মেয়র বিজেপির রাজা ইকবাল সিং

ওয়েবডেস্ক: দিল্লির (Delhi) নতুন মেয়র (Mayor) হলেন বিজেপির (BJP) রাজা ইকবাল সিং (Raja Iqbal Singh)। কংগ্রেস প্রার্থী মনদীপ সিংকে পরাজিত করে তিনি জয়ী হন। আপ ওই নির্বাচন বয়কট করে। কংগ্রেস চ্যালেঞ্জ ছুঁড়ে দেওয়ার মতো ক্ষমতায় ছিল না। রাজা ইকবাল সিং কানাডায় কর্মরত ছিলেন। দেশে ফিরে তিনি আকালি দলে যোগ দেন। পরে বিজেপিতে যোগ দেন। দুবছর পর দিল্লি পুরসভা দখল করল বিজেপি।

রাজা ইকবাল সিং জানিয়েছেন, দিল্লির স্যানিটেশন সিস্টেমকে উন্নত করাই প্রধান লক্ষ্য। আবর্জনার পাহাড়গুলোকে সরানো হবে। জল জমার সমস্যা দূর করা হবে। দিল্লির বাসিন্দাদের প্রয়োজনীয় সবরকম সুবিধা দেওয়া হবে। আমরা সবাই মিলে কঠোর শ্রমের সঙ্গে একত্রে কাজ করব। আমরা দুর্নীতি দূর করব। দুবছর ধরে আটকে থা্কা সব কাজ করব। ২৫০টির মধ্যে বিজেপির ১১৭টি কাউন্সিলর রয়েছে। আপের রয়েছে ১১৩টি। কংগ্রেসের রয়েছে ৮টি। আপ নির্বাচন বয়কট করে। ২৫ এপ্রিল নির্বাচন হয়েছিল। বিজেপি পায় ১৩৩টি ভোট।

আরও পড়ুন: পাকিস্তানিদের খুঁজে খুঁজে তাড়ান, মুখ্যমন্ত্রীদের নির্দেশ অমিত শাহের

দিল্লি বিধানসভা নির্বাচনে এবার জয় পেয়েছে বিজেপি। কেন্দ্রীয় সরকারে ক্ষমতায় বিজেপি। এবার স্থানীয় পুরসভার নেতৃত্বও বিজেপির হাতে।